Jonathan Toews

**Jonathan Bryan Toews** (* 29. apríl 1988, Winnipeg, Manitoba, Kanada) je  kanadský  hokejový útočník hrajúci v tíme Winnipeg Jets v severoamerickej lige (NHL). Vo svojej kariére, vzhľadom na svoj vek, už dosiahol mnoho individuálnych, reprezentačných a klubových úspechov. Je tiež členom tzv. Triple Gold Clubu, do ktorého patrí hráč, ktorý vyhral zlatú medailu na Olympijských hrách a Majstrovstvách sveta a k tomu získal Stanleyho pohár.

## Amatérska a univerzitná kariéra
Toews bol draftovaný v roku 2003 v dorasteneckom drafte WHL 2003 tímom Tri-City Americans. Lenže on sa namiesto toho rozhodol pre hranie v stredoškolskej lige v tíme Shattuck-St. Marie 's pri internátnej škole vo Faribaultu v americkom štáte Minnesota. V sezóne 2004-05, ktorá bola jeho jedinou v tomto tíme zaznamenal 110 bodov v 64 zápasoch. Potom odišiel hrať univerzitný hokej na Univerzitu v Severnej Dakote, kde hral za North Dakota Fighting Sioux v lige Western Collegiate Hockey Association (Západná vysokoškolská hokejová asociácia).

Toews hral v Severnej Dakote 2 sezóny, v ktorých si celkovo pripísal 85 bodov za 40 gólov a 45 asistencií v 76 zápasoch a pomohol tímu Fighting Sioux k dosiahnutiu Frozen Four v rokoch 2006 a 2007. Toews bol vo svojej premiérovej sezóne dvakrát vyhlásený nováčikom týždňa. Severnej Dakote tiež pomohol k víťazstvu Broadmoor Cupu pre majstrov WCHA a bol vyhlásený najlepším hráčom západného regiónu National Collegiate Athletic Association (Národnej vysokoškolskej športovej asociácie).

Vo vstupnom drafte NHL 2006 bol draftovaný na celkovo 3. mieste Chicagom Blackhawks.

## Profesionálna kariéra
Pred sezónou 2007-08 sa rozhodol pre debut v Chicagu Blackhawks, s ktorým 16. mája 2007 podpísal trojročný nováčikovský kontrakt. 10. októbra 2007 dal hneď vo svojom prvom zápase, zo svojej prvej strely, svoj prvý gól v National Hockey League proti San Jose Sharks. Potom zaznamenal druhú najdlhšiu šnúru zápasov v histórii NHL v ktorých od debutu bodoval, keď v každom z jeho prvých 10 zápasov bodoval. 1. januára 2008 si vykĺbil koleno v zápase proti Los Angeles Kings. Aj cez 16 zápasovú pauzu vynútenú už spomínaným zranením zvíťazil v streleckej štatistike medzi nováčikmi a v bodovaní nováčikov bol tretí. V bodovaní tímu skončil druhý za spoluhráčom Patrickom Kaneom. Toews a Kane súperili celú sezónu o víťazstvo v bodovaní tímu a nováčikov ligy. Obaja boli nominovaní na Calder Memorial Trophy spoločne s útočníkom Washingtonu Capitals Nicklasom Bäckstromöm. Nakoniec túto trofej získal Kane.

Po úspešnej nováčikovskej sezóne bol Toews 18. júla 2008 menovaný kapitánom tímu Blackhawks. V 19 rokoch a 79 dňoch veku sa stal tretím najmladším kapitánom v histórii NHL po Sidney Crosbym z Pittsburghu Penguins a Vincentom Lecavalierom z Tampy bay Lightning. V sezóne 2008-09 bol spoločne so svojimi spoluhráčmi Patrickom Kaneom a Brianom Campbellom, zvolený do NHL All-Star Game 2009 v Montreale. 27. februára 2009 strelil svoj prvý hetrik kariéry pri prehre 4-5 v predĺžení proti Pittsburghu Penguins. Sezónu dokončil so 69 bodmi v 82 zápasoch a pomohol tým k prvému postupu Blackhawks do play-off od roku 2002. Toews v play-off pridal v 17 zápasoch ďalších 13 bodov a pomohol postúpiť Chicagu do finále konferencie, kde ale vypadli po päť zápasovej bitke s Detroitom Red Wings.

Necelý mesiac po začiatku sezóny 2009-10 sa u Toewsa prejavili symptómy otrasu mozgu, ku ktorému došlo 21. októbra 2009 pri prehre 2-3 s Vancouverom Canucks po bodyčeku Willieho Mitchella. Na začiatku decembra 2009 podpísal Toews a jeho dvaja spoluhráči Duncan Keith a Patrick Kane s Blackhawks predĺženie zmluvy. Toews predĺžil zmluvu na 5 rokov za 6,3 miliónov amerických dolárov na sezónu. 7. mája 2010 Toews zaznamenal svoj druhý hetrik spoločne s dvomi asistenciami vo víťaznom zápase 7-4 s Vancouverom Canucks. 9. júna 2010 vyhral Toews s Chicagom Blackhawks Stanley Cup po šesť zápasovej sérií proti Philadelphii Flyers. Stal sa druhým najmladším kapitánom, ktorý vyhral Stanley Cup. Pred ním sa to podarilo iba Sidnymu Crosbymu v Pittsburghu Penguins. Vďaka 7 vstreleným gólom a 29 kanadskými bodmi získal Conn Smythe Trophy pre najlepšieho hráča play-off. V 22 rokoch sa tiež stal najmladším členom Triple Gold Clubu.

21. júna 2010 bol Toews vybraný, aby sa stal tvárou videohry NHL 11 od EA. Prvýkrát sa stalo, že dvaja hráči rovnakého tímu boli tvárou série videohier dva roky po sebe. V roku 2010 bol totiž tvárou hry Patrick Kane.

V sezóne 2010-11 bol najproduktívnejším hráčom Chicaga a 10. najproduktívnejším hráčom NHL so 76 bodmi (32 + 44). Počas sezóny vyhral celkom 937 vhadzovaní, najviac z celej NHL. Úspešnosť na vhadzovaní mal 56.7%, čo bol 9. najlepší výkon v lige. V januári 2011 sa opäť zúčastnil zápase hviezd NHL. Za február bol vyhlásený prvou hviezdou mesiaca NHL, keď nazbieral 21 bodov (6 + 15) v 13 dueloch.

V sezóne 2011-12 kvôli otrasu mozgu odohral len 59 zápasov, v ktorých nazbieral 57 bodov. V novembri 2011 nazbieral 18 bodov (9 + 9) v 14 dueloch a bol vyhlásený druhou hviezdou NHL mesiaca. Znovu bol nominovaný do NHL All-Star Game, ale nakoniec sa nezúčastnil kvôli zraneniu.

V skrátenej sezóne 2012-13 Toews pomohol 48 bodmi v 47 zápasoch Chicagu k zisku Prezidentovej trofeje a nakoniec tiež k zisku Stanley Cupu. Po sezóne bol vyhlásený najlepším hráčom v defenzíve celého ročníka NHL.

V sezóne 2013-14 nazbieral 68 bodov v 76 zápasoch a tradične bol najlepším hráčom Blackhawks na vhadzovaní s 884 vyhranými vhadzovaniami (5. v NHL) a úspešnosťou vhadzovania 57.2%. Tiež strelil svoj 3. hetrik v kariére 29. októbra 2013 proti Ottawe. 
Dňa 
9. júla 2014 podpísal spoločne s Kaneom novú 8-ročnú zmluvu, s ročným cap hitom 10,5 milióna dolárov za sezónu.

## Individuálne úspechy
***[[Majstrovstvá sveta v ľadovom hokeji do 17 rokov 2005|2005]]** - Najužitočnejší hráč na MS do 17 rokov (Kanada U17)
***2006** - Najužitočnejší hráč NCAA west (North Dakota Fighting Sioux)
***[[Majstrovstvá sveta juniorov v ľadovom hokeji 2007|2007]]** - All-Star Tím na MS juniorov (Kanada U20)
***[[NHL 2007/2008|2008]]** - NHL All-Rookie Team (Chicago Blackhawks)
***[[NHL 2008/2009|2009]]** - NHL All-Star Game (Chicago Blackhawks)
***[[Ľadový hokej na Zimných olympijských hrách 2010|2010]]** - All-Star Tím na ZOH (Kanada)
***2010** - Najlepší útočník na ZOH (Kanada)
***[[NHL 2009/2010|2010]]** - Conn Smythe Trophy (Chicago Blackhawks)
***2010** - Stal sa členom tzv. Triple Gold Clubu
***[[NHL 2012/2013|2013]]** - Frank J. Selke Trophy (Chicago Blackhawks)
***[[NHL 2014/2015|2015]]** - NHL All-Star Game (Chicago Blackhawks) - Kapitán tímu Toews
***2015** - Mark Messier Leadership Award (Chicago Blackhawks)

## Tímové úspechy
***[[Majstrovstvá sveta juniorov v ľadovom hokeji 2006|2006]]** - Zlato na MS juniorov (Kanada U20)
***[[Majstrovstvá sveta juniorov v ľadovom hokeji 2007|2007]]** - Zlato na MS juniorov (Kanada U20)
***[[Majstrovstvá sveta v ľadovom hokeji 2007|2007]]** - Zlato na MS (Kanada)
***[[Majstrovstvá sveta v ľadovom hokeji 2008|2008]]** - Striebro na MS (Kanada)
***[[Ľadový hokej na Zimných olympijských hrách 2010|2010]]** - Zlato na ZOH (Kanada)
***[[NHL 2009/2010|2010]]** - Clarence S. Campbell Bowl (Chicago Blackhawks)
***2010** - Stanley Cup (Chicago Blackhawks)
***[[NHL 2012/2013|2013]]** - President’s Trophy (Chicago Blackhawks)
***2013** - Clarence S. Campbell Bowl (Chicago Blackhawks)
***2013** - Stanley Cup (Chicago Blackhawks)
***[[Ľadový hokej na Zimných olympijských hrách 2014|2014]]** - Zlato na ZOH (Kanada)
***[[NHL 2014/2015|2015]]** - Clarence S. Campbell Bowl (Chicago Blackhawks)
***2015** - Stanley Cup (Chicago Blackhawks)
***[[Svetový pohár v ľadovom hokeji 2016|2016]]** - Zlato na SP (Kanada)
## Klubové štatistiky

## Reprezentačné štatistiky
 

**Legenda**
***Z** - Odohraté zápasy (Zápasy)
***G** - Strelené góly (Góly)
***A** - Prihrávky na gól (Asistencie)
***B** - Kanadské body (Strelené góly sčítané s prihrávkami na gól)
***TM** - Trestné minúty


## Externé odkazy
* 
* 

Kategória:Kanadskí hokejisti
Kategória:Hráči Chicago Blackhawks
Kategória:Hokejisti draftovaní klubom Chicago Blackhawks
Kategória:Majstri sveta v ľadovom hokeji
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Víťazi Stanleyho pohára
Kategória:Účastníci MS v hokeji 2007
Kategória:Účastníci MS v hokeji 2008
Kategória:Osobnosti z Winnipegu
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014